

VI. évf. 3. szám **Évközi 2. vasárnap** 2019. január 20.

PANAMA-NAP

Íme itt vagyok! Legyünk ott, és ünnepeljünk együtt az ország és a világ katolikus fiataljaival!

2019. január 22–27. között rendezik meg [Panamá](https://panama2019.pa/en/home/)ban a 34. Ifjúsági Világtalálkozót. A Katolikus Egyház által szervezett nemzetközi eseményre a világ minden tájáról érkeznek a fiatalok. Magyarország most egy ifjúsági nap keretében szeretne csatlakozni a találkozóhoz, amely Budapesten lesz, **2019. január 26-án,** 11 órától az **Elek Gyula Arénában** (Budapest, Kőbányai út 47a, 1101.)

A cél, hogy az IVT szellemiségében találkozzanak az egyházmegyék fiataljai, valamint közösségi élményekkel gazdagodjanak, és együtt imádkozzanak. Az esemény ingyenes, de regisztrációhoz kötött. Jelentkezni a **www.panamanap.hu** weboldalon lehet. A rendezvény korhatáros, 15–35 év közötti fiatalokra számítunk.

A fiatalokkal együtt ünnepelnek majd püspökeink is. A Panama-nap házigazdája Palánki Ferenc Debrecen-nyíregyházi megyéspüspök lesz, míg a katekézist Kocsis Fülöp hajdúdorogi érsek-metropolita tartja majd. A nap végén pedig Veres András, a győri egyházmegye főpásztora lesz a szentmise főcelebránsa. Ráadásul a fiatalok nem csupán ezeken az eseményeken találkozhatnak velük, hanem a Kérdezd a püspököt! során bárki beküldheti kérdését, amit a moderátor fog közvetíteni a püspökök felé.

A Panama-napon ezen kívül is színes programok várnak a fiatalokra. A rengeteg zenés dicsőítés mellett tanúságtételek, imaest, játékok és természetesen egy kis Panama vár a résztvevőkre. A nap folyamán ugyanis többször is kapcsoljuk majd a közép-amerikai fővárost. Az esemény érdekessége, hogy hallhatjátok Pindroch Csaba színművész és Bartos Lídia Lelle blogger tanúságtételét is. Az élmény és a hangulat garantált, már csak te hiányzol!

A Szentatya, Ferenc pápa üzenete a béke 51. világnapjára 2019. január 1.

Békesseg e háznak! *(folytatás)*

2. A jó politika kihívása

A béke a reményhez hasonlóan – ahogy azt a költő, Charles Peguy megállapitja – olyan, mint egy törékeny virág, amely megpróbál az erőszak kövei között kinyílni. Mindannyian jól tudjuk, hogy a mindenáron hatalomra törekvés visszaélésekhez és igazságtalansághoz vezet. A politika a leghatékonyabb eszköz arra, hogy közösséget építsünk és az emberi tevékenység céljait előmozditsuk, viszont ha a hatalom birtokosai nem az emberi közösség szolgálataként tekintenek rá, akkor könnyen a kirekesztés és az elnyomás, sőt, a pusztítás eszközévé válhat.

„Aki első akar lenni – mondja Jézus –, legyen a legutolsó, mindenkinek a szolgája.”

Ugyanezt hangsúlyozza VI. Pál pápa is: „A politika, ha az őt megillető komolysággal beszélünk róla, tekintetbe véve különböző, helyi, regionális, országos és nemzetközi szintjeit, annyit jelent, hogy ezt állítjuk: minden egyes ember kötelessége felismerni, mit is jelent valójában a neki ajándékozott választási szabadság, és az, hogy ugyanezen a módon tevékenységével városa, hazája és az emberiség javát megvalósítsa” (Octogesima adveniens, 46.). *(folytatás következik)*

**HIRDETÉSEK**

Bercelen a 7. csoport takarít.

2019.01.21. H 17:00 Szentmise a Becskei Templomban

 17:00 Szentségimádás a Galgagutai Templomban

2019.01.22. K 17:00 Szentmise a Berceli Tempomban

 18:00 Ökumenikus imaóra a Vanyarci evangélikus imateremben (RobiAtya)

2019.01.23. Sz 16:00 Jegyesoktatás a Berceli Plébánián

 17:00 Szentmise a Szécsénkei Templomban

2019.01.24. Cs 17:30 Szentségimádás a Berceli Templomban

2019.01.25. P 08:30 Szentmise a Berceli Templomban (EWTN, BonumTV)

 10:00 Búcsúi Szentmise Bercel testvéregyházközségében Magyarkanizsán

A búcsúra buszt szervezünk, aki szeretne részt, venni jelentkezzen a plébánián. Útiköltség ingyenes.

2019.01.26. Sz 09:00 Váci Egyházmegyei Gazdasági Értekezlet

 17:00 Szentmise Berceli Templomban *Csordás Emmánuel Lázár Gábriel*

**2019.01.27. V 08:30 Szentmise a Berceli Templomban**

 **10:30 Igeliturgia a Galgagutai Templomban**

 **10:30 Szentmise a Becskei Templomban**

 **12:00 Szentmise a Nógrádkövesdi Templomban**

 **12:00 Igeliturgia a Szécsénkei Templomban**

2019.01.26-án Ifjúsági kirándulást szervezünk 15–25 év közötti fiatalok részére az Ifjúsági Világtalálkozó Panama napjára. Indulás reggel 9 órakor érkezés este 9 óra körül. Részletekkel kapcsolatban keressétek Robi Atyát. A kirándulás és részvétel ingyenes.

**Hivatali ügyintézés:** Római Katolikus Plébánia 2687 Bercel, Béke u. 20.

tel: 0630/455-3287 web: <http://bercel.vaciegyhazmegye.hu>, e-mail: bercel@vacem.hu

Bankszámlaszám: 10700323-68589824-51100005